N1 tydelik gesluit oor sinkgat(Argieffoto) Die N1-snelweg in Centurion sal Sondag en Maandag gesluit wees vir geotegniese ondersoeke na die sinkgat wat in Januarie langs die pad gevorm het. Dit vorm deel van die Suid-Afrikaanse Nasionale Padagentskap (Sanral) se rehabilitasie van die sinkgat. Die N1-suid tussen die Vlieënde Piering- en Botha-wisselaar in Centurion sal van Sondag om 23:00 tot Maandag 04:00 vir verkeer gesluit wees. Slegs een baan sal gedurende hierdie tydperk vir verkeer oopgestel word. Volgens Progress Hlahla, Sanral se noordelike streekbestuurder, is die geotegniese ondersoeke nodig om die aard van die herstelwerk te bepaal wat nodig is vir die rehabilitasie van die sinkgat ten einde padveiligheid te bevorder en die verkeer so gou as moontlik na normaal te laat terugkeer. “Sanral het aan die begin van Januarie bewus geword van die sinkgat en het sedertdien pogings aangewend om die veiligheid van alle padgebruikers voorop te stel. Ons het onder meer die bane wat deur die sinkgat geraak word, vir verkeer gesluit,” sê Hlahla. Sanral raai motoriste wat suidwaarts na Johannesburg reis, aan om die volgende alternatiewe roetes te oorweeg: